**Літаратурнае чытанне** (4 клас)

**Тэма**: Мудрасць старэйшых. Казка “Ад крадзенага не пасыцееш”. Беларускія і рускія прыказкі.

**Мэты:**

развіваць навык чытання, уменне вызначаць жанравыя асаблівасці казкі;

фарміраваць уменне адказваць на пытанні, пераказваць тэкст; садзейнічаць развіццю маўлення, увагі, памяці;

садзейнічаць выхаванню станоўчых якасцей асобы, працавітасці.

**Ход урока:**

I.Арганізацыйны момант.

Паглядзіце адзін на аднаго, усміхніцеся. Пажадайце адзін аднаму плённай працы і добрага настрою.

II.Праверка дамашняга задання.

Выразна прачытаць размову Сцёпкі і пана.

Назваць прыказкі і прымаўкі, якія сустракаюцца ў казцы.

III.Падрыхтоўка вучняў да засваення новага матэрыялу

*Гульня “Адгадай назву”*

Прапаную вам цікавае заданне – закрэсліце аднолькавыя зычныя літары, акрамя літары “Н”.

ЛАБДБКЛРАБДЗБЕНВАВГВАНВЕВПВАЖСХЫЖЦБЕХЕБШХ

Збярыце літары, якія засталіся. Якія словы ў вас атрымаліся? Як думаеце, над чым будзем працаваць на ўроку?

Так, гэта будзе казка “Ад крадзенага не пасыцееш”

Як вы лічыце, пра што будзе гаварыцца ў казцы?

IV.Засваенне новых ведаў

Чытанне казкі (стар.39-42)

V.Праверка першапачатковага ўспрымання.

Пра што гаворыцца ў казцы?

*Бюро даведак:* Сталы занятак – сур’ёзная работа, пастаянная

Камора – *рус.*: кладовка

Чытанне твора вучнямі:

Чытанне ланцужком урыўка на стар.39-40

Чытанне і знаходжанне ўрыўка да малюнка

Чытанне па асобах размовы бацькі з сынам, калі яны закончылі есці вала.

Музычная фізхвілінка. (+ фізхвілінка для вачэй)

VI.Праверка разумення вучнямі новага матэрыяла

Куды ішлі бацька з сынамі? (паглядзець, што робяць людзі)

Чаму так? (каб знайсці работу сынам)

Якую работу знайшоў старэйшы сын? Прачытайце.

Што вырашыў рабіць малодшы сын?

Як паступіў бацька?(мудра). Чаму?

Чаму бацька спешна пайшоў у тую вёску?

Як думаеце, ці добра адчуваў сябе бацька, калі пачуў,што сын хоча стаць злодзеем?

Які самы яскравы эпізод у казцы?(дазвол бацькі ўкрасці вала). Прачытайце.

*Са скарбонкі народнага слова.*

*Гульня “Знайдзі і растлумач”*

Якія выразы (запісаны на дошцы) можна аднесці да прачытанай казкі і чаму?

Не адкладывай на заўтра тое, што можна зрабіць сёння.

Якая справа, такая і слава.

Хто працуе, той святкуе.

Гуляй, ды работу знай.

Гультайства горш за хваробу.

Бацькоў слухаць – гора не знаць.

Умей памыліцца, умей і паправіцца.

Хто бацькоў не слухае, той у пальцы дзьмухае.

Вы выдатна справіліся з заданнем. Але я хачу запытацца, дзе вы яшчэ знаёміліся з прыказкамі? (на ўроках рускага чытання).

VII.Замацаванне новага матэрыяла

*Гульня “Хто хутчэй”*

На партах ляжаць лісты з прыказкамі. Злучыце беларускія прыказкі з рускімі.

Кожнаму мілая хатка, дзе радзіла яго матка.

Ляжачага хлеба нідзе няма.

З размовы хлеба не з’ясі.

Не той друг, хто мёдам мажа, а той, хто праўду кажа.

За дурною галавою нагам спакою няма.

Працуй да поту – з’ясі ў ахвоту.

С разговоров сыт не будешь.

Бестолковая голова ногам покоя не даёт.

Всякому мила своя сторона.

Лёжа пищи не добудешь.

Недруг поддакивает, а друг спорит.

Работай до пота, так поешь в охоту.

Так, але чым яны адрозніваюцца? (гучаннем).

VIII.Падвядзенне вынікаў урока. Рэфлесія.

Што вас асабліва закранула ў творы? (мудрасць бацькі)

Дзеля чаго складзена казка?

Які вывад можна зрабіць, прачытаўшы казку? (красці нельга, трэба жыць сумленна)

IX. Дамашняе заданне.

С. 39 – 42 пераказ.